Matthew Dominick

Matthew Stuart Dominick (sündinud 7. detsembril 1981) on Ameerika Ühendriikide mereväelane, katselendur ja astronaut. 

Dominick lõpetas 2005. aastal San Diego Ülikooli elektrotehnika erialal. Pärast ülikooli lõpetamist, astus Dominick mereväkke ning sai mereväelenduriks. Dominick osales Afganistani sõjas ning hiljem valiti õppima katselendurite kooli. Mereväe piloodina on Dominickil rohkem kui 1600 lennutundi 28 lennukiga ja 400 maandumist lennukikandjale. 

Dominick valiti NASA astronaudiks 2017. aastal. 2024. aastal oli ta SpaceX Crew-8 komandör ning 70. ja 71. ekspeditsiooni lennuinsener.

Viited

Kategooria:Ameerika Ühendriikide astronaudid
Kategooria:Ameerika Ühendriikide sõjaväelased
Kategooria:Sündinud 1981